**Obrazac sažetka poziva**

Veliki projekt “Otvorene znanstvene infrastrukturne platforme za inovativne primjene u gospodarstvu i društvu (O-ZIP)“

**KK.01.1.1.11.**

1. Cilj poziva

Projekt O-ZIP je veliki infrastrukturni projekt čiji je glavni cilj razviti multidisciplinarnu okolinu za istraživanje i razvoj, što će IRB-u omogućiti da uspješno parira najboljim europskim istraživačkim organizacijama u kontekstu opsega i kvalitete istraživanja te će doprinijeti razvoju održive mreže partnera iz znanstvene zajednice te industrije, što će ojačati partnerstva u nacionalnom sustavu istraživanja i inovacija temeljena na principu 'triple helix'. Provedbom projekta potaknut će se razvoj konkurentnog gospodarstva temeljenog na znanju i inovacijama te svim zainteresiranim istraživačima i institucijama omogućiti učinkovitije rješavanje društvenih izazova (posebno u područjima zdravlja, hrane i okoliša), poticanje kolaborativnog istraživanja i komercijalizacije rezultata istraživanja kroz suradnju sektora obrazovanja, znanosti i industrije te transfer tehnologije, čime će se dugoročno doprinijeti konkurentnosti industrijskog sektora.

Projekt O-ZIP je zamišljen kao odgovor na specifične potrebe IRB-a, ali i cjelokupnog hrvatskog inovacijskog sustava, koje su identificirane temeljem sveobuhvatne analize mogućnosti i potreba, uzimajući u obzir potrebe gospodarstva te europske i nacionalne prioritete i izazove.

Provedbom projekta stvorit će se četiri “istraživačke infrastrukturne platforme”. Platforme predstavljaju funkcionalne jedinice organizirane u multidisciplinarnom okruženju s ciljem pružanja podrške hrvatskim prioritetnim sektorima: zdravstvu, biotehnologiji, održivom okruženju i inženjeringu koji će služiti za istraživanje, primjenu i prijenos znanja i tehnologija.

Uz predviđenu organizacijsku reformu, projekt obuhvaća infrastrukturna ulaganja usmjerena na izgradnju i modernizaciju istraživačkih objekata na IRB-u, kao i ulaganja u kapitalnu opremu.

1. Ukupna raspoloživa sredstva

Ukupan raspoloživ iznos bespovratnih sredstava u okviru ove dodjele je 547.200.000,00 HRK

1. Predviđeni intenzitet potpore

Iznos bespovratnih sredstava u okviru ove dodjele može iznositi do 100% prihvatljivih troškova projekta.

1. Prihvatljiv prijavitelj

Prihvatljiv prijavitelj u okviru ovog postupka izravne dodjele je Institut Ruđer Bošković.

1. Prihvatljive aktivnosti
* Izvođenje građevinskih radova
* Nadzor građevinskih radova
* Opremanje nužnom znanstvenom i ne-znanstvenom opremom
* Promidžba i vidljivost
* Upravljanje projektom
1. Geografska ograničenja (ako je primjenjivo)

Projekt se provodi na teritoriju Republike Hrvatske.

1. Administrativni podaci

Bespovratna sredstva dodjeljivat će se putem postupka izravne dodjele za Veliki projekt.

Projektni prijedlog podnosi se putem sustava eFondovi u elektroničkom obliku.